Qashqadaryo viloyatining Dehqonobod tumanini ijtimoiy-iqtisodiy rivojlantirish boʻyicha qoʻshimcha chora-tadbirlar toʻgʻrisida
(resolution, 2025-11-08)

Qashqadaryo viloyatining Dehqonobod tumanini ijtimoiy-iqtisodiy rivojlantirish, shu jumladan, pista va kavrak yetishtirish boʻyicha mavjud imkoniyatlardan samarali foydalanish, tadbirkorlikni rivojlantirish uchun shart-sharoitlar yaratish, shuningdek, aholi bandligini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat soliq qoʻmitasi, Iqtisodiy taraqqiyot va kambagʻallikni qisqartirish vazirligi hamda Qashqadaryo viloyati hokimligining Dehqonobod tumanini rivojlantirish boʻyicha quyidagi takliflari maʼqullansin: tumanda pista va kavrak plantatsiyalarini (keyingi oʻrinlarda — plantatsiya) tashkil etish; tumanda masʼuliyati cheklangan jamiyat shaklida “Tadbirkorlikni rivojlantirish ofisi”ni (keyingi oʻrinlarda — Loyiha ofisi) tashkil etish. 2. Quyidagilar Loyiha ofisining asosiy vazifalari etib belgilansin: tumandagi ustuvor loyihalarning amalga oshirilishini taʼminlash, shu jumladan, tashkiliy va huquqiy masalalarni hal qilishda koʻmaklashish; biznes-rejalarni ishlab chiqish, marketing tadqiqotlarini oʻtkazish, moliyaviy mablagʻlarni jalb qilish, mahsulotlarni ichki va tashqi bozorlarda sotishda koʻmaklashish; ekspertlar va ilmiy-tadqiqot muassasalarining xodimlarini plantatsiyalarni tashkil etishga jalb qilish, shuningdek, xalqaro moliya institutlari hamda boshqa xorijiy donorlarning texnik koʻmagi va grant mablagʻlarini jalb qilish hamda ulardan foydalanish. 3. Belgilansinki: Loyiha ofisining faoliyatidan va loyiha tashabbuskorlariga xizmat koʻrsatishdan olinadigan daromadlar va qonunchilik hujjatlarida taqiqlanmagan boshqa manbalari uning faoliyatini moliyalashtirish manbalari hisoblanadi; Oʻzbekiston Respublikasi Davlat soliq qoʻmitasi Loyiha ofisining faoliyati tashkil etilishini taʼminlaydi, shuningdek, kelgusida salohiyatli investorni aniqlaydi, unga Loyiha ofisining ustav fondidagi ulushini qonunchilik hujjatlarida belgilangan tartibda sotish sharti bilan davlat-xususiy sheriklik bitimini tuzadi; Loyiha ofisining rahbari va boshqaruv xodimlari qonunchilikda belgilangan tartibda lavozimga tayinlanadi va lavozimdan ozod qilinadi; Loyiha ofisi xodimlari mehnatiga haq toʻlash ular bilan tuziladigan mehnat shartnomasi asosida amalga oshiriladi. 4. Oʻzbekiston Respublikasi Davlat soliq qoʻmitasi: Loyiha ofisining ustav fondini shakllantirish uchun oʻz tizimidagi tashkilotlarning 2020-yilgi sof foydasi hisobidan 4,0 mlrd soʻm miqdorida mablagʻ ajratsin; Loyiha ofisini Dehqonobod tumani davlat soliq inspeksiyasining Qorashina shaharchasi, Bobur koʻchasi 3-uy manzilida joylashgan binosiga tekin foydalanish huquqi asosida joylashtirsin. 5. Qashqadaryo viloyati hokimligi, Oʻzbekiston Respublikasi Bandlik va mehnat munosabatlari vazirligi hamda Davlat soliq qoʻmitasining: mazkur qarorga 1-ilova bilan tasdiqlangan 24 ta lotlar (loyihalar) asosida plantatsiyalarni tashkil etish uchun Oʻzbekiston Respublikasi Bandlik va mehnat munosabatlari vazirligi huzuridagi Bandlikka koʻmaklashish davlat jamgʻarmasi mablagʻlari hisobidan pista koʻchatlarini sotib olish xarajatlarining bir qismini qoplab berish maqsadida har bir gektar yer uchun 3,0 million soʻmdan koʻp boʻlmagan miqdorda subsidiya berish; plantatsiyalarni tashkil etish xarajatlarining kamida 50 foizini tashabbuskorlarning oʻz mablagʻlari, shuningdek, kredit va subsidiyalar hisobidan birgalikda moliyalashtirish tamoyili asosida amalga oshirish toʻgʻrisidagi takliflari maʼqullansin. Bunda loyiha tashabbuskorlarining oʻz mablagʻlari panjara yoki yevro setka oʻrnatish, kavrak urugʻini sotib olish va loyihani tashkil etish bilan bogʻliq boshqa xarajatlarga, kreditlar — suv tarmoqlarini qurish va oʻtkazish hamda artezian quduqlarni burgʻilashga, subsidiyalar — pista koʻchatlarini sotib olishga yoʻnaltiriladi. 6. Shunday tartib oʻrnatilsinki, unga muvofiq: tanlov oʻtkazish toʻgʻrisidagi eʼlonlar uni oʻtkazish sanasidan kamida 30 kun oldin ommaviy axborot vositalarida, ijtimoiy tarmoqlarda, boshqa ochiq manbalarda, shuningdek, Dehqonobod tumanidagi tashqi reklama obyektlarida Loyiha ofisi mablagʻlari hisobidan joylashtiriladi; subsidiyalar Loyiha ofisi va Dehqonobod tumani hokimligining tashabbuskorlar mablagʻi hisobidan panjarani yoki yevro setkani oʻrnatish yakunlanganligi toʻgʻrisidagi qoʻshma xulosasi asosida ajratiladi; 7. Qashqadaryo viloyatining Dehqonobod tumani hokimligi: Loyiha ofisi bilan kelishgan holda plantatsiyalarni tashkil etish boʻyicha tarmoq jadvalini tasdiqlasin va unda tashabbuskorlar tomonidan pista koʻchatlari ekilgunga qadar panjara yoki yevro setka oʻrnatilishi, shuningdek, 2022-yil aprelgacha pista koʻchatlarini ekish va kavrak urugʻini sepishni nazarda tutsin. 8. “Oʻzbekiston Respublikasi Tashqi iqtisodiy faoliyat milliy banki” AJga (keyingi oʻrinlarda — “Oʻzmilliybank” AJ) loyiha tashabbuskorlariga 10 yil muddatga 5 yillik imtiyozli davr bilan kreditlar ajratish tavsiya etilsin. Bunda plantatsiyalar tashkil etish loyihalari tashabbuskorlariga “Oʻzmilliybank” AJ tomonidan milliy valyutada 10 milliard soʻmdan ortiq boʻlmagan miqdorda ajratiladigan kreditlarning Markaziy bank qayta moliyalashtirish stavkasining 1,5 baravaridan oshmaydigan foizli stavka bilan qayta moliyalashtirish stavkasidan ortiq boʻlgan, biroq 5 foizli punktdan koʻp boʻlmagan qismi boʻyicha kompensatsiya kreditning birinchi 5 yiliga beriladi. 9. Oʻzbekiston Respublikasi Oʻrmon xoʻjaligi davlat qoʻmitasi Qishloq xoʻjaligi vazirligi va Qashqadaryo viloyati hokimligi bilan birgalikda 2021-yil 1-noyabrga qadar sohadagi ilmiy-tadqiqot institutlari va koʻchatchilik xoʻjaliklarida yetishtirilayotgan yuqori sifatli pista koʻchatlarini loyiha tashabbuskorlariga belgilangan tartibda yetkazib berish choralarini koʻrsin. 10. Oʻzbekiston Respublikasi Oʻrmon xoʻjaligi davlat qoʻmitasi Ekologiya va atrof muhitni muhofaza qilish davlat qoʻmitasi bilan birgalikda Dehqonobod tumanida plantatsiyalar tashkil etish maqsadida: 2021-yil 1-iyunga qadar aniq hisob-kitoblar asosida kavrak urugʻini yigʻib olish uchun kvota ajratsin; 2021-yil 1-sentabrga qadar loyiha tashabbuskorlariga yetkazib berish uchun mazkur kvota asosida kavrak urugʻlarining yetarli zaxirasini yaratsin; 2021-2022-yillarda tadbirkorlik subyektlarini jalb qilgan holda, oʻrmon fondi yerlarida 1 000 gektardan kam boʻlmagan yer maydonlarini belgilangan tartibda uzoq muddatli ijara shartnomasi asosida ajratsin. 11. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi ikki oy muddatda Qashqadaryo viloyatining Dehqonobod tumanidagi barcha ijtimoiy soha obyektlari va davlat organlarining hududiy boʻlinmalarini yuqori tezlikdagi Internet jahon axborot tarmogʻi bilan taʼminlash choralarini koʻrsin. 13. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 14. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi Davlat soliq qoʻmitasi raisi Sh.D. Kudbiyev zimmasiga yuklansin. Lotraqami Maydoni (ga) Yer toifasi Manzili (MFY) Lot qiymati (mln soʻm) Jumladan: loyiha tashabbuskorining oʻz mablagʻlari (mln soʻm) imtiyozli kredit resurslari (mln soʻm) subsidiya (mln soʻm) 1. 41,8 lalmi M. Ibragimov 996,2 675,7 195,1 125,4 2. 36,0 lalmi M. Ibragimov 963,5 663,7 191,6 108,1 3. 47,6 lalmi M. Ibragimov 1 109,3 767,7 198,6 143,0 4. 84,2 lalmi M. Ibragimov 1 550,6 1 077,4 220,5 252,6 5. 73,0 lalmi M. Ibragimov 1 338,8 905,7 213,9 219,3 6. 61,2 lalmi Dehqonobod 1 192,8 802,5 206,7 183,6 7. 66,2 lalmi Dehqonobod 1 247,2 838,8 209,7 198,6 8. 86,5 lalmi U. Yusupov 1 503,4 1 021,5 222,0 259,9 9. 79,6 lalmi U. Yusupov 1 450,9 994,3 217,8 238,8 10. 64,8 lalmi U. Yusupov 1 287,6 884,3 208,9 194,4 11. 39,2 lalmi Dehqonobod 971,2 659,8 193,6 117,8 12. 29,4 lalmi Beliboyli 886,6 610,5 187,7 88,4 13. 18,3 lalmi Beliboyli 767,6 531,6 181,0 55,0 14. 66,9 lalmi Dehqonobod 1 268,9 857,8 210,2 200,9 15. 37,2 lalmi Boshchorvogʻ 948,4 644,5 192,3 111,6 16. 19,0 lalmi Boshchorvogʻ 759,8 521,1 181,5 57,3 17. 229,5 lalmi X. Begimkulov 3 232,9 2 236,5 307,7 688,7 18. 195,1 lalmi X. Begimkulov 3 121,5 2 249,1 287,1 585,4 19. 64,4 lalmi Dehqonobod 1 222,4 820,4 208,7 193,3 20. 49,9 lalmi Dehqonobod 1 057,7 707,7 200,0 149,9 21. 70,8 lalmi Qoʻngʻirot 1 378,5 953,3 212,5 212,6 22. 28,8 lalmi Dehqonobod 872,6 598,6 187,3 86,6 23. 50,7 lalmi Oqrabot 1 121,1 768,5 200,4 152,1 24. 49,0 lalmi Beliboyli 1 150,8 804,6 199,4 146,9 Jami** 1 589,1 – – 31 401,0 21 596,2 5 034,1 4 770,7